Budapesti tudósítás egy átaludt sajtótájékoztatóról, vagy mi a fene…

Az év 1937. A legújabb és egyetlen Volkswagennel repesztünk Budapestre a Magyar Nemzeti Színház épülete felé. Én és a társam Gonzó. Az utolsó pillanatban kaptuk a táviratot a törzskocsmánkba. Hm a szerkesztőségben tudják hol kell keresni minket. Az utasítás így szólt: azonnal siessünk a Nemzeti Színház épületéhez a 100 éves jubileumi sajtótájékoztatóra és semmiről ne maradjunk le. Ahogy repesztünk az úton látjuk, ahogy furcsa emberek a Nemzeti Szocialista Német Munkáspárt jelmondatait írják hirdetőoszlopokra. Ez a sebesség őríjtő! 85-90 kilométer per óra. Kicsivel régebben ez lehetetlen lett volna. De ma, a technológia elérte a csúcsát. Félig részegen gördülünk be a színház parkolóinasa elé! Kivesszük a csomagtartóból a megrakott útikoffert. Belépünk, a sajtótájékoztató még nem kezdődött el. Gyorsan a mosdóba rohanok. Mikor belépek, mintha látnám Németh Antalt! Életemben csak egyszer találkoztam ezzel az emberrel éreztem soha többet nem láthatom. Az alkohol hatása erősödik Lendítem az öklöm, de elhibázom. A padló nyálas csókot ad az arcomra. Elájulok. A sajtótájékoztatóról lemaradok. Legalábbis nagyon remélem, hogy ez csak egy álom. Amikor felébredek, beengednek azzal a feltétellel, hogy csöndben maradok és nem dohányzom. 2 perc múlva egy pipával a számban hangosan nevetve dobnak ki a teremből. Az az újabb adag éter kezdi elérni a tetőpontot. Késöbb Gonzo elmondta, hogy mit hallott, hogy a színház a jövőben a nemzeti vagyis magyar irodalomra fog koncentrálni. Sokkal több magyar drámát és irodalmi művet kívánnak színpadra vinni és ennek a fő célja a nemzeti önismeret, identitás erősítése Ennek a szellemében fogják játszani, A peleskei nótáriust (bohózat); Az ember tragédiáját (dráma); Szentivánéji álmot (vígjáték); a Csongor és Tündét (dráma); a Csalódásokat (vígjáték); a Bánk bánt (dráma); A falu rosszát (népszínmű); a Lear királyt (dráma); a Liliomfit (vígjáték) és az Elektrát (dráma);Ezek mellett bizonyosan sok más is elhangzott de lemaradtam róla. Valaki más kalapja van a fejemen. Sokan úgy gondolják, hogy alkalmatlan vagyok újságírónak. A táskánkat elvesztettük. Fejvesztett keresésbe kezdtünk egy olyan szobát fenekestül felforgatva, ahol eddig sosem jártunk és mindössze 16 négyzetméter. Egy újfajta kábítószert kapok Gonzótol, amit cigarettapapírba kell tekerni és úgy szívni. Egy szobapincér jelenik meg a kofferunkkal a kezében a másikban pedig egy márkás és finom pezsgővel, valamint száz szál la france rózsával, melyet állítása szerint egy Nobel díjas fiatalember küldött nekünk, aki kint a hotel elött reggelizik. Már semmit sem értek. Azt hiszem, az újfajta anyag kezd hatni. Minden esetre Németh Antal keresésére indulok, hogy tényleg ott voltam-e a mosdóban, és ha már ott vagyunk megkérdezzem mi történt a sajtótájékoztatón? Ha megtalálom, a következő cikkemben olvashatnak róla. **Bróder Ferenc gonzo újságíró/fenegyerek, Tárcsa, anarchista művészeti lap**